Jorge Burruchaga

Jorge Luis Burruchaga (* 9. október 1962, Gualeguay, Entre Ríos) je bývalý argentínsky profesionálny futbalista a v súčasnosti futbalový tréner. Hrával ako útočný stredopoliar a útočník. Preslávil sa strelením víťazného gólu vo finále Majstrovstiev sveta 1986.

Kariéra 
Burruchaga bol členom tímu, ktorý vyhral Majstrovstvá sveta vo futbale 1986, pričom v zápase finále proti Nemecku strelil víťazný gól na 3:2. Odohral tiež všetky zápasy za Argentínu na Majstrovstvách sveta 1990. Spolu v národnom drese nastúpil v 59 zápasoch, v ktorých strelil 13 gólov.

V drese Independiente vyhral argentínsku ligu v roku 1983 a Copa Libertadores (najlepší strelec so 6 gólmi) a Interkontinentálny pohár v roku 1984.

V roku 1985 sa rozhodol prestúpiť do Európy, konkrétne do francúzskeho klubu FC Nantes. Neskôr hrával za US Valenciennes-Anzin. Počas jeho pôsobenia vo Francúzsku dostal zákaz činnosti na dva roky, pre pasívnu korupciu. V roku 1995 sa vrátil do argentínskeho klubu Independiente.

Burruchaga bol trénerom Arsenal de Sarandí od roku 2002, kedy klub postúpil do najvyššej súťaže a počas jeho pôsobenia sa dokázal vyhnúť zostupu. Pred sezónou 2005/06 podpísal zmluvu s Estudiantes de La Plata, kde bol trénerom do mája 2006, kedy sa opäť vrátil do Independiente, tentokrát však ako tréner. Tu skončil v apríli 2007, neskôr trénoval Banfield a znovu Arsenal de Sarandí.

Referencie

Externé odkazy 
 national-football-teams.com

Zdroj 

Narodenia v 1962
Argentínski futbalisti
Hráči Club Atlético Independiente
Hráči FC Nantes
Hráči Valenciennes FC
Hráči Majstrovstiev sveta vo futbale 1986
Hráči Majstrovstiev sveta vo futbale 1990
Argentínski futbaloví tréneri
Majstri sveta vo futbale